La Comissió Europea, mitjançant la Decisió de 12 d'agost de 2013, va aprovar el programa de millora de la producció i la comercialització dels productes apícoles per al període 2014-2016, presentat per l'Estat de conformitat amb el Reglament (CE) 1234/2007 del Consell, de 22 d'octubre de 2007, pel qual es crea una organització comuna de mercats agrícoles i s'estableixen disposicions específiques per a determinats productes agrícoles (Reglament únic per a les OCM), i que decideix la contribució de la Unió Europea a l'esmentat programa, actualment Reglament (UE) 1308/2013 del Parlament Europeu i del Consell, de 17 de desembre de 2013.
El programa nacional preveu les següents mesures d'ajut: actuacions destinades a l'assistència tècnica als apicultors, lluita contra la varroasi, racionalització de la transhumància, mesures de suport als laboratoris d'anàlisi de la mel i la investigació aplicada.
Els ajuts al sector apícola convocats en aquesta disposició estan integrats en el Programa nacional d'ajuda a l'apicultura 2014-2016 esmentat.
Conseqüentment, valorada la conveniència de donar suport al sector apícola mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Agricultura i Ramaderia, i en ús de les atribucions que m'han estat conferides,
Aprovar les bases reguladores dels ajuts destinats a la millora de la producció i la comercialització dels productes de l'apicultura que es publiquen a l'annex 1 d'aquesta Ordre, i per als conceptes subvencionables de cadascuna de les línies d'actuació que figuren a l'annex 2.
2.1 Convocar els ajuts destinats a la millora de la producció i la comercialització dels productes de l'apicultura per a 2015, d'acord amb les bases reguladores aprovades a l'article anterior, i per als conceptes subvencionables que figuren a l'annex 2.
2.2 El termini de presentació de sol·licituds serà de 15 dies, i computa des de l'endemà de la publicació d'aquesta Ordre en el DOGC.
2.3 Els ajuts d'aquesta Ordre, per un import de 433.849,36 euros, tenen caràcter de cofinançats amb el Fons Europeu Agrícola de Garantia (FEAGA), que n'aporta el 50%, el Ministeri d'Agricultura, Alimentació i Medi Ambient (MAGRAMA), que n'aporta el 25%, i el Departament d'Agricultura, Ramaderia, Pesca, Alimentació i Medi Natural (DAAM) que n'aporta el 25% restant.
Les aportacions del DAAM i del MAGRAMA van a càrrec de les partides pressupostàries AG03D/782000100/6120/0000 i AG03D/782000112/6121/0072 per un import de 216.924,68 euros per a l'exercici pressupostari 2015, i el FEAGA hi aporta la resta, de 216.924,68 euros.
L'import de la convocatòria es distribueix entre les línies d'actuació de la manera següent:
- Assistència tècnica a les persones apicultores i a les agrupacions de productors: 86.769,88 euros.
- Racionalització de la transhumància: 169.201,25 euros.
- Mesures de suport als laboratoris d'anàlisi de la mel: 8.676,98 euros.
Els crèdits sobrants en una de les línies d'actuació anteriors es podran aplicar a la línia o línies que més reducció hagin experimentat en aplicació del que estableix l'apartat 9 de les bases reguladores.
2.4 Les persones beneficiàries han d'haver realitzat i justificat les actuacions objecte de l'ajut dins el termini comprès entre l'1 de setembre de 2014 i la data de presentació de la sol·licitud de l'ajut, ambdós inclosos, per tal que com a màxim el 15 d'octubre de 2015 es pugui procedir a la certificació i comprovació de l'execució de les activitats previstes, amb l'excepció que estableix l'apartat 14.3 de les bases reguladores en el cas de despeses de contractació de personal tècnic especialista, si el contracte té una durada més enllà de l'1 de juny.
2.5 L'òrgan instructor dels expedients d'ajut és el Servei d'Ordenació Ramadera.
2.6 L'òrgan competent per emetre la resolució sobre les sol·licituds és la persona titular de la Direcció General d'Agricultura i Ramaderia.
A aquests efectes es nomena una Comissió de valoració, que serà l'òrgan col·legiat encarregat de valorar les sol·licituds d'ajuts, formada pel/per la subdirector/a general de Ramaderia, el/la cap del Servei de Prevenció en Salut Animal i el/la cap del Servei d'Ordenació Ramadera.
2.7 El termini màxim per emetre la resolució i notificar-la per escrit a la persona sol·licitant serà de 6 mesos a comptar des de l'endemà de la data de publicació de la convocatòria, que en tot cas no sobrepassarà del 31 de desembre de 2015.
2.8 Contra la resolució del director o la directora general d'Agricultura i Ramaderia, que no posa fi a la via administrativa, es podrà interposar recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d' Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
2.9 Els ajuts concedits a les persones físiques per un import superior a 1.250,00 euros i els ajuts concedits a persones jurídiques es faran públics a la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts fent ús dels mitjans electrònics establerts.
2.10 Les dades personals dels beneficiaris podran ser tractades per organismes nacionals i de la Unió Europea als efectes del compliment de les seves obligacions de gestió i control, de seguiment i avaluació, d'acord amb la normativa reguladora dels ajuts al desenvolupament rural.
Aquests ajuts cofinançats amb el FEAGA es tramiten d'acord amb les funcions d'organisme pagador que estableix el Decret 393/2006, de 17 d'octubre, pel qual es constitueix i es regula l'organització i el funcionament de l'Organisme Pagador dels ajuts finançats pel FEAGA i el FEADER (DOGC núm. 4743, de 19.10.2006).
1.1 L'objecte dels ajuts que estableix l'Ordre és millorar la producció i la comercialització dels productes de l'apicultura en l'àmbit territorial de Catalunya.
1.2 A efectes de l'Ordre, es consideren les línies d'actuació següents:
a) Assistència tècnica a les persones apicultores i a les agrupacions d'apicultors/es.
c) Racionalització de la transhumància.
d) Mesures de suport als laboratoris d'anàlisi de la mel, reconeguts per l'autoritat competent.
1.3 Els conceptes subvencionables dins de cadascuna de les línies d'actuació queden recollits a l'annex 2 de l'Ordre.
–2 Persones beneficiàries i perceptores dels ajuts
2.1 Poden ser beneficiàries i perceptores d'aquests ajuts:
a) Les cooperatives apícoles, les associacions i les agrupacions de persones productores amb personalitat jurídica integrades majoritàriament per persones apicultores que compleixin els requisits que estableixen els apartats 2.2 i 3.1 d'aquestes bases reguladores.
b) A títol individual i respecte a les actuacions que figuren als apartats c).1, c).2, c).3 i c).4, de l'annex 2 de l'Ordre, les persones físiques o jurídiques i les comunitats de béns titulars d'una explotació apícola que, a més de complir els requisits que estableixen els apartats 2.2 i 3.1 d'aquestes bases reguladores, acreditin la condició de persona agricultora professional, d'acord amb la normativa aplicable a Catalunya, i que es trobin incloses en el sistema especial per a treballadors/es per compte propi agrari del règim especial de treballadors/es autònoms/es.
En el cas de persones jurídiques i de comunitats de béns, aquesta acreditació haurà de ser per a tots els seus membres.
c) Els apicultors que estiguin inclosos en una sol·licitud d'ajut presentada per una cooperativa o una associació o agrupació de productors/es no podran sol·licitar l'ajut a títol individual.
2.2 Les persones apicultores beneficiàries d'aquests ajuts han de complir els requisits següents:
a) Tenir actualitzades les dades en els registres d'explotació ramadera segons la normativa vigent.
b) Tenir inscrita l'explotació al Registre d'explotacions apícoles amb anterioritat a l'1 de gener de l'any anterior a la convocatòria d'ajut.
c) Tenir identificades individualment totes les arnes amb el número de registre de l'explotació.
d) Tenir identificat l'abellar d'acord amb el que estableix el Decret 40/2014, de 25 de març, d'ordenació de les explotacions ramaderes.
e) Haver estat sotmès al programa sanitari establert a la normativa vigent.
f) Haver actualitzat el cens en el període comprès entre l'1 de gener i l'1 de març de l'any de la convocatòria, de cadascun dels apicultors/es inclosos/es en la sol·licitud.
g) Realitzar, almenys, un tractament anual contra la varroasi, tal com estableix el Reial decret 608/2006, de 19 de maig, pel qual s'estableix i es regula un programa nacional de lluita i control de les malalties de les abelles de la mel.
h) Disposar d'una assegurança de responsabilitat civil, tant de les arnes transhumants com de les estants.
i) En cas de fer anàlisis de la mel i d'altres productes apícoles, s'hauran de realitzar en laboratoris reconeguts per l'autoritat competent.
j) En cas de sol·licitar ajut per a les actuacions incloses a l'apartat c) de l'annex 2 de l'Ordre, ser una persona apicultora que practica la transhumància.
–3 Requisits i incompatibilitats de les persones beneficiaries i perceptores de l'ajut
3.1 Les persones beneficiàries i perceptores de l'ajut han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
a) El compte on s'ha d'ingressar l'import de l'ajut inclòs en l'imprès de sol·licitud ha de pertànyer a la persona beneficiària i perceptora de l'ajut.
c) El compliment de la quota de reserva per a la integració social del personal discapacitat que estableix la legislació vigent, si escau.
d) En el supòsit que l'empresa tingui una plantilla igual o superior a vint-i-cinc persones, l'empresa beneficiària ha de preveure, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
e) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.2014).
f) Quan es tracti de persones físiques empresàries: estar donat d'alta en el cens de l'impost sobre activitats econòmiques en aquells supòsits en què sigui obligatori.
g) Quan es tracti d'entitats sense ànim de lucre: estar inscrites en el registre corresponent.
h) En cas de comptar amb centres laborals, complir amb la normativa de política lingüística fent constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
i) En el cas d'associacions, tenir els estatuts de l'entitat adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
j) En el cas d'agrupació de persones físiques o jurídiques, aquesta no es podrà dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
3.2 Els ajuts regulats en aquestes bases són incompatibles amb altres ajuts que per a la mateixa finalitat puguin concedir altres administracions públiques o ens públics o privats, nacionals o internacionals, quan la quantia total superi el cost de l'activitat subvencionada.
L'obtenció concurrent d'ajuts concedits per altres administracions o ens públics o privats, nacionals o internacionals, podrà donar lloc a la modificació de la resolució de concessió
4.1 L'ajut té caràcter de subvenció directament aplicable a les despeses ocasionades per les actuacions objecte de subvenció.
4.2 La quantia màxima destinada a aquests ajuts i l'aplicació pressupostària a la qual s'ha d'imputar és la que es determina a l'article 2.3 d'aquesta Ordre.
4.3 L'import màxim a subvencionar es calcularà d'acord amb els barems i límits màxims següents:
4.3.1 En cas que la persona sol·licitant sigui una cooperativa apícola o una agrupació de productors/es:
a) Assistència tècnica a les persones apicultores i a les agrupacions d'apicultors/es:
Per a la contractació de persones tècniques especialistes en l'assessorament global en la producció, en la comercialització i en el laboratori, i per a la informació i assistència tècnica als apicultors de les agrupacions d'apicultors per a actuacions de vigilància (presència de nius, individus adults...) i seguiment de la Vespa velutina, subvenció màxima del 90% del cost de les actuacions, amb un límit màxim de 30.000,00 euros, inclosa la quota de la Seguretat Social, si s'escau, i d'1,25 euros per arna.
Per a la resta d'actuacions, subvenció màxima del 90% del cost de l'actuació, amb un límit màxim de 1,25 euros per arna.
Per a totes les actuacions, subvenció màxima del 100% del cost de l'actuació, amb un límit màxim de 4,00 euros per arna.
Per a les assegurances de danys propis i responsabilitat civil, subvenció màxima del 100% del cost de l'actuació, amb un límit màxim d'1,00 euro per arna.
Per a la resta d'actuacions, subvenció màxima del 90% del cost de l'actuació, amb un límit màxim de 10,00 euros per arna.
d) Mesures de suport als laboratoris d'anàlisi de la mel: subvenció màxima del 100% del cost de l'actuació, amb un límit màxim d'1,50 euros per arna.
4.3.2 En cas que la persona sol·licitant ho faci a títol individual, sigui una persona física o jurídica o una comunitat de béns:
Per a les assegurances de danys propis i responsabilitat civil, subvenció màxima del 100% del cost de l'actuació, amb un límit màxim de 0,50 euros per arna.
Per al maneig de les arnes, la substitució d'arnes, la millora i el condicionament d'assentaments, camins i senders, i la identificació d'arnes i dels quadres de les arnes, subvenció màxima del 90% del cost de l'actuació, amb un límit màxim de 5,00 euros per arna.
4.4 A efectes de l'aplicació de l'apartat 4.1, i per calcular la quantia dels ajuts, s'ha de tenir en compte:
a) Per a les actuacions descrites als apartats a), c) punt 4, i d) de l'annex 2 de l'Ordre, la suma total d'arnes de les persones apicultores integrants de la cooperativa apícola o agrupació de persones productores incloses a la sol·licitud, i que compleixin els requisits que estableix l'apartat 2.2 d'aquestes bases reguladores.
b) Per a cadascuna de les actuacions descrites a l'apartat b) i l'apartat c) punts 1, 2, 3 i 5 de l'annex 2 de l'Ordre, el nombre d'arnes de les persones apicultores integrants de la cooperativa apícola o agrupació de persones productores que compleixin els requisits que estableix el punt 2.2 d'aquestes bases reguladores i que participin en cadascuna de les actuacions.
El nombre màxim d'arnes subvencionables serà el nombre d'arnes declarades per la persona titular en el termini indicat al punt 2.2.f) d'aquestes bases reguladores i que figurin inscrites en el registre d'explotacions ramaderes.
En cas de modificacions, el nombre d'arnes màxim subvencionables serà el corresponent a l'últim cens declarat.
Per a les factures es comptabilitzaran els imports de les inversions realitzades, els quals s'ajustaran al nombre d'arnes de les persones apicultores beneficiàries que compleixin els requisits que estableix l'apartat 2.2 d'aquestes bases reguladores.
4.5 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució que estableix l'apartat 9 d'aquestes bases reguladores.
Són despeses subvencionables les corresponents als conceptes subvencionables de cadascuna de les línies d'actuació detallades a l'annex 2 d'aquestes bases reguladores i que s'han d'executar i justificar en els terminis establerts en la convocatòria, que han d'estar inclosos entre l'1 de setembre de l'any anterior a la convocatòria i el 31 d'agost de l'any de la convocatòria.
Les sol·licituds per acollir-se a aquests ajuts es formalitzaran un en imprès normalitzat que es podrà descarregar des de la seu electrònica https://seu.gencat.cat/ del web http://agricultura.gencat.cat/ajutsentermini o obtenir en qualsevol dependència del DAAM.
Aquestes sol·licituds s'adreçaran a la Direcció General d'Agricultura i Ramaderia, i es presentaran en les oficines comarcals del DAAM, preferentment, sense perjudici de fer ús de la resta de mitjans establerts en la Llei 30/1992, de 26 de novembre, i la Llei 26/2010, de 3 d'agost, dins el termini establert en la convocatòria.
–7 Documentació que cal presentar amb la sol·licitud
7.1 A les sol·licituds s'hi ha d'adjuntar la documentació que es detalla a continuació.
No obstant això, no cal aportar els documents indicats en les lletres següents en el cas que la persona sol·licitant els hagi presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
Si l'òrgan instructor, per causes alienes a la seva actuació, no pot aconseguir els documents, ha de requerir a la persona beneficiària que els aporti en el termini de 10 dies hàbils:
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o un altre que l'acrediti, si s'escau, en cas de no haver autoritzat el DAAM a obtenir aquesta informació d'acord amb el que estableix l'apartat 7.3.
c) En el cas que la persona sol·licitant sigui una cooperativa apícola, una agrupació de persones productores o una persona jurídica que sigui titular d'una explotació apícola:
Còpia de les escriptures i/o estatuts registrats de l'entitat sol·licitant, si escau.
Certificat actualitzat d'inscripció en el registre administratiu corresponent emès l'any de la convocatòria.
En el cas que es tracti d'un registre gestionat pel DAAM no serà necessari aportar cap certificació d'inscripció.
Relació de comuners, en cas que algun dels seus membres sigui una comunitat de béns.
Certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
d) En cas que la persona sol·licitant sigui una persona física, per acreditar la condició d'agricultor/a professional, cal presentar una còpia de la declaració de l'impost de la renda de les persones físiques del darrer exercici i l'informe de vida laboral per comprovar que dedica més del 50% del seu temps a l'activitat agrària, llevat que hagi autoritzat el DAAM per sol·licitar la informació telemàticament, d'acord amb el que estableix l'apartat 7.3, o en cas que l'explotació estigui inscrita en el Catàleg d'explotacions agràries prioritàries.
e) En cas que la persona sol·licitant sigui una persona jurídica, per acreditar la condició d'agricultor/a professional dels seus membres, cal presentar una còpia de les declaracions de l'impost sobre la renda de les persones físiques del darrer exercici i els informes de vida laboral, per comprovar que dedica més del 50% del seu temps a l'activitat agrària, llevat que hagi autoritzat el DAAM per sol·licitar la informació telemàticament d'acord amb el que estableix l'apartat 7.3, o en cas que l'explotació estigui inscrita en el Catàleg d'explotacions agràries prioritàries.
f) En cas que la persona sol·licitant sigui una comunitat de béns:
- Per acreditar la condició d'agricultor/a professional dels seus membres, cal presentar una còpia de les declaracions de l'impost sobre la renda de les persones físiques del darrer exercici i els informes de vida laboral, per comprovar que dedica més del 50% del seu temps a l'activitat agrària, llevat que hagi autoritzat el DAAM per sol·licitar la informació telemàticament d'acord amb el que estableix l'apartat 7.3, o en cas que l'explotació estigui inscrita en el Catàleg d'explotacions agràries prioritàries.
- Memòria detallada de les inversions realitzades en relació amb les línies d'actuació que figuren a l'annex 2 de l'Ordre, mitjançant fitxer excel, que també inclou la relació de persones apicultores i el compte justificatiu, el qual es facilitarà des de qualsevol de les dependències del DAAM o al web https://seu.gencat.cat.
- Relació de les persones apicultores incloses a la sol·licitud d'ajut, mitjançant fitxer excel, que també inclou la memòria detallada de les inversions realitzades i el compte justificatiu, el qual es facilitarà des de qualsevol de les dependències del DAAM o al web https://seu.gencat.cat.
- En cas de sol·licitar ajut per assegurança de danys propis i responsabilitat civil, cal presentar la pòlissa subscrita, juntament amb el llistat de les persones apicultores incloses amb el nombre d'arnes corresponent.
- En cas de sol·licitar ajut per a les actuacions incloses a l'apartat a) de l'annex 2 de l'Ordre:
- Documentació acreditativa de la formació de les persones tècniques/especialistes que justifiqui l'experiència en el sector apícola.
- Memòria de les actuacions realitzades per la persona tècnica/especialista, amb inclusió del nombre de visites i el llistat de persones apicultores visitades.
- Un exemplar de la divulgació tècnica realitzada.
- Per justificar els cursos de formació: informe emès per la persona tècnica docent amb especificació del programa impartit, la data i el lloc de realització i el llistat d'assistència.
- Informe i justificants de l'assistència a cursos especialitzats per part del personal auxiliar de centres de processament de la mel i de laboratoris apícoles.
- En cas de sol·licitar ajut per a la contractació de personal tècnic especialista per a laboratoris: memòria de mostres analitzades, amb especificació de la persona propietària i la determinació realitzada.
- Declaració signada pel/per la veterinari/ària del compliment dels requisits establerts a les lletres e) i g) de l'apartat 2.2 de l'annex 1, mitjançant model que es facilitarà des de qualsevol de les dependències del DAAM o al web https://seu.gencat.cat.
- En cas de sol·licitar ajut per substitució d'arnes, declaració signada per la persona apicultora, on declara el nombre i tipus d'arnes destruïdes, segons model que es facilitarà en qualsevol dependència del DAAM o al web https://seu.gencat.cat.
a) Originals i còpies de les factures i dels comprovants de pagament corresponents de les inversions realitzades.
En cas que la persona sol·licitant sigui una cooperativa apícola o una agrupació de persones productores, les factures han d'estar a nom:
- De les persones apicultores beneficiàries, a les actuacions descrites a l'apartat b) i l'apartat c) punts 1, 2, 3 i 5 de l'annex 2 de l'Ordre, excepte en cas de marcadors per a la identificació de les arnes, que podran ser a nom de la cooperativa apícola o agrupació de persones productores.
- De la cooperativa apícola o agrupació de productors, a les actuacions descrites a l'apartat a), b), c) punt 4 i d) de l'annex 2 de l'Ordre.
b) En cas de sol·licitar ajuts per a la millora i condicionament d'assentaments, camins i senders, juntament amb els justificants de les actuacions realitzades, que hauran d'indicar la ubicació exacta del lloc on s'han realitzat les actuacions i quantificar-ne les accions realitzades, s'hauran de presentar proves de la seva realització.
c) Certificat d'estar al corrent de les obligacions tributàries i socials, excepte si s'ha autoritzat el DAAM a verificar aquesta informació segons el que estableix l'article 7.3 de les bases reguladores.
En el cas de les sol·licituds presentades per comunitats de béns, a títol individual, per a cadascun dels membres que en formen part.
d) Compte justificatiu mitjançant fitxer excel, que també inclou la memòria detallada de les inversions realitzades i la relació de persones apicultores, el qual es facilitarà des de qualsevol de les dependències del DAAM o al web https://seu.gencat.cat.
7.2 L'imprès de sol·licitud inclourà la declaració responsable sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud pertany a la persona beneficiària i perceptora de l'ajut.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre.
f) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisi (DOUE 2014/C 249/01, de 31.7.2014).
g) Sobre la conformitat de les còpies que hagi aportat durant qualsevol fase del procediment amb l'original corresponent.
h) Quan es tracti de persones físiques empresàries: estar donat d'alta en el cens de l'impost sobre activitats econòmiques en aquells supòsits en què sigui obligatori.
i) Quan es tracti d'entitats sense ànim de lucre: estar inscrites en el registre corresponent.
j) Als centres laborals, compliment de la normativa de política lingüística: fer constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
k) En el cas de les fundacions, compliment de la normativa en relació amb els comptes: haver complert el deure de presentar els comptes anuals davant del protectorat.
l) En el cas d'agrupació de persones físiques o jurídiques compromís de no dissoldre's fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
m) Que no ha rebut ajuts que hagin estat declarats il·legals o incompatibles per la Comissió Europea o, si s'escau, si havent rebut aquests ajuts ha estat reemborsat o pagat en un compte bancari bloquejat.
n) Que l'entitat sol·licitant i perceptora de l'ajut i les persones beneficiàries incloses en la sol·licitud compleixen els requisits que estableixen els apartats 2.2 i 3 d'aquestes bases.
7.3 La presentació de la sol·licitud de l'ajut per part de la persona interessada comportarà l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
7.4 La presentació de la sol·licitud de subvenció faculta el DAAM per comprovar la conformitat de les dades que s'hi contenen o es declaren.
–8 Termini de presentació de sol·licituds
El termini de presentació de sol·licituds és el que s'indica a la convocatòria d'ajuts corresponent.
En cas que els ajuts sol·licitats superin l'import màxim que estableix la convocatòria es procedirà al prorrateig entre les persones perceptores de l'ajut.
10.1 L'òrgan instructor i l'òrgan competent per resoldre són els que es determinin a la convocatòria corresponent.
10.2 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
10.3 Quan les sol·licituds qualificades d'auxiliables superin la disponibilitat pressupostària, la Comissió de valoració determinarà l'assignació dels fons, d'acord amb els criteris d'atribució establerts en l'apartat 9 d'aquestes bases reguladores.
10.4 Un cop avaluades les sol·licituds, l'òrgan instructor formula la proposta de resolució corresponent a l'òrgan competent per resoldre.
10.5 L'òrgan instructor ha de comprovar d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
10.6 No cal aportar els documents indicats en les lletres a), b) i c) punts 1 i 3 de l'apartat 7.1 en el cas que la persona sol·licitant els hagi presentat anteriorment a qualsevol òrgan de la Generalitat de Catalunya, sempre que no hagin transcorregut més de cinc anys des de la presentació i no hagin experimentat cap modificació.
10.7 En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits establerts d'acord amb l'activitat de les persones beneficiàries i perceptores de l'ajut de l'apartat 3, requerirà a la persona beneficiària i perceptora de l'ajut que aporti la documentació escaient en els termes previstos a l'apartat 7 d'aquestes bases reguladores.
10.8 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
10.9 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
11.1 L'incompliment dels requisits no esmenables o del termini de presentació de sol·licituds que estableixen aquestes bases reguladores comporta la inadmissió de la sol·licitud.
11.2 Comportarà el desistiment de la sol·licitud la manca de presentació de qualsevol dels documents que preveu la base 7 o la manca d'esmena dels requisits esmenables, dins el termini de 10 dies hàbils i amb el requeriment previ.
11.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades, mitjançant notificació individual d'acord amb el que estableix l'article 58 de la Llei 30/1992, de 26 de novembre, sense perjudici que pugui utilitzar addicionalment altres mitjans electrònics.
11.4 Qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
12.1 D'acord amb la documentació presentada, de les comprovacions d'ofici efectuades i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
12.2 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, la procedència dels fons amb els quals es finança l'ajut i la via de recurs que correspongui.
Així mateix s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'administració tributària i la social i amb la Generalitat de Catalunya.
La publicitat dels ajuts concedits es farà d'acord amb el que estableix l'article 2.9 de la convocatòria.
14.1 Les actuacions objecte de subvenció s'han d'executar i justificar en els terminis establerts en la convocatòria, que han d'estar inclosos entre l'1 de setembre de l'any anterior a la convocatòria i el 31 d'agost de l'any de la convocatòria, amb l'excepció prevista a l'apartat 14.3.
14.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
14.3 En cas que s'hagi sol·licitat l'ajut per a la contractació de personal tècnic especialista per a l'assistència de persones apicultores, a més dels justificants de pagament s'ha de presentar el contracte del personal, de durada fins a l'1 de juny de l'any de la convocatòria.
Si el contracte té una durada superior, es poden acceptar les actuacions realitzades, com a màxim, fins al 31 d'agost de l'any de la convocatòria, sempre que el sol·licitant presenti els justificants corresponents abans del 15 de setembre de l'any de la convocatòria.
14.4 La documentació justificativa és la que es relaciona a l'apartat 7.1 d'aquestes bases reguladores.
14.5 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible a les bases de dades i registres.
A aquests efectes les persones beneficiàries han de facilitar tota la informació complementària que els sigui requerida pel DAAM.
15.1 La proposta de pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades.
15.2 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DAAM a què es refereix l'apartat 7.3.
En el cas que la persona beneficiària no tingui la residència fiscal al territori espanyol, ha de presentar un certificat de residència fiscal emès per les autoritats competents del seu país de residència.
15.3 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
15.4 La regulació dels pagaments en efectiu és la que conté l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500,00 euros o el seu equivalent en moneda estrangera i que aquest import sigui el resultat de sumar els imports de tots els pagaments en què s'hagi pogut fraccionar l'entrega dels bens o la prestació de serveis.
–16 Obligacions de les persones beneficiaries i perceptores de l'ajut
Les persones beneficiàries i les entitats sol·licitants i perceptores de l'ajut han de complir amb les obligacions següents:
a) Complir la finalitat de la subvenció realitzant l'activitat subvencionada en el termini previst en aquestes bases reguladores.
b) Dur a terme l'activitat subvencionada d'acord amb la sol·licitud presentada.
Qualsevol canvi en la sol·licitud presentada s'ha de comunicar a l'òrgan instructor amb anterioritat a la finalització del termini de resolució, el qual pot acceptar o no la modificació sol·licitada, dins el termini màxim de deu dies naturals, si no comporta canvis substancials ni representa un incompliment dels requisits i condicions que estableixen aquestes bases En cas de no pronunciar-se dins el termini establert s'apliquen els efectes del silenci negatiu, és a dir, no s'accepta el canvi.
Els canvis no comunicats, o que no hagin estat acceptats de manera expressa, poden donar lloc a la revocació total o parcial de la subvenció.
g) Complir les altres obligacions que preveuen la normativa vigent en matèria de subvencions i aquestes bases reguladores, i en especial:
En cas que se subvencioni la substitució d'arnes per d'altres, la persona beneficiària ha de destruir les arnes substituïdes.
En cas que se subvencioni material de divulgació tècnica i abans de difondre'l, s'ha de comptar amb el vistiplau del DAAM.
A més, s'hi haurà d'incloure el logotip del FEAGA, del MAGRAMA i del DAAM, i l'expressió "amb el suport de Fons Europeu Agrícola de Garantia, del Ministeri d'Agricultura, Alimentació i Medi Ambient i del Departament d'Agricultura, Ramaderia, Pesca, Alimentació i Medi Natura".
En cas del DAAM, utilitzant el logotip corporatiu del Programa d'identificació visual (PIV) editat a la pàgina web: http://www.gencat.cat/piv/.
Les cooperatives o agrupacions de persones apicultores han de fer un seguiment de l'aplicació correcta de les actuacions per a les quals han sol·licitat l'ajut.
En el cas de les cooperatives i agrupacions de persones apicultores, han d'acreditar davant el DAAM, i com a màxim un mes després del cobrament dels ajuts, el pagament a les persones apicultores de la part que els correspon.
–17 Modificació de la resolució
La resolució de concessió es pot modificar en cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració.
–18 Revocació i reintegrament de les quantitats percebudes indegudament
18.1 L'òrgan concedent, prèvia tramitació del procediment legalment establert, ha de revocar totalment o parcialment les subvencions concedides, amb l'obligació per part del beneficiari de retornar l'import rebut i pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions.
Són igualment causa de revocació l'incompliment dels requisits establerts en aquestes bases.
18.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
18.3 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Text refós de la Llei de finances públiques de Catalunya.
18.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, general de subvencions, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sense perjudici de les especialitats que estableixi la normativa aplicable en matèria de subvencions.
Si a les inspeccions efectuades sobre el terreny es comprova que el nombre d'arnes que hi ha a l'explotació és inferior al nombre d'arnes aprovades a efectes de subvenció, l'import de l'ajut es calcularà a partir de les arnes comprovades, amb l'aplicació dels percentatges de penalització següents:
a) Si la diferència entre les arnes aprovades a efectes de subvenció i les arnes comprovades és inferior o igual al 5%, a l'import destinat per arna s'hi aplicarà un percentatge de penalització igual al doble del percentatge de diferència.
b) Si la diferència entre les arnes aprovades a efectes de subvenció i les arnes comprovades és superior al 5% i inferior o igual al 15%, a l'import destinat per arna se li aplicarà un percentatge de penalització igual al triple del percentatge de diferència.
c) Si la diferència entre les arnes aprovades a efectes de subvenció i les arnes comprovades és superior al 15%, no es comptabilitzaran les arnes d'aquesta persona apicultora per al càlcul final de l'ajut quan la persona sol·licitant sigui una cooperativa o agrupació de persones productores.
En cas que la persona apicultora afectada hagi sol·licitat l'ajut de manera individual, no es concedirà cap ajut.
d) Aquelles persones apicultores incloses en el llistat que es presenta amb la sol·licitud i que incompleixin algun dels requisits establerts a l'apartat 2.2 d'aquest annex seran exclosos de la sol·licitud i, per tant, no tindran dret a ser persones apicultores beneficiàries de l'ajut.
Sens perjudici de les actuacions de control que estableix el pla de control contingut en el Programa nacional de mesures d'ajut a l'apicultura, els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les actuacions realitzades objecte de l'ajut per comprovar que es compleixen la destinació dels ajuts, els requisits i els compromisos establerts en aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sense perjudici de les especialitats que puguin derivar de la normativa sectorial aplicable.
Les dades de caràcter personal que les persones beneficiàries han de facilitar per tal d'obtenir la subvenció sol·licitada s'inclouen al fitxer de la Direcció General d'Agricultura i Ramaderia, regulat a l'Ordre AAR/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca, Alimentació i Medi Natural, i l'Institut Català de la Vinya i el Vi (DOGC núm. 6468, de 27.9.2013).
La seva finalitat és gestionar les subvencions que atorga la Direcció General d'Agricultura i Ramaderia.
Les persones interessades poden exercir els drets de l'afectat mitjançant escrit dirigit al DAAM: Gran Via de les Corts Catalanes, 612-614, 08007 Barcelona.
Els conceptes subvencionables de cadascuna de les línies d'actuació són els següents:
a) Assistència tècnica a les persones apicultores i a les agrupacions de persones apicultores:
Contractació de persones tècniques i especialistes per a la informació i assistència tècnica de les persones apicultores de les agrupacions de productors/es: assessorament global en la producció, comercialització i en el laboratori.
Cursos de formació de persones apicultores, formació continuada del personal tècnic i especialista de les agrupacions de productors/es, i de personal de laboratoris apícoles de les cooperatives.
Sistemes de divulgació tècnica: elaboració de fulletons, publicacions, material audiovisual o similars, en relació amb els productes de l'apicultura i el sector apícola.
Contractació de tècnics i especialistes per a la informació i assistència tècnica als apicultors de les agrupacions d'apicultors per actuacions de vigilància (presència de nius, individus adults... ) i seguiment de la Vespa velutina.
Promoció i creació de les agrupacions de defensa sanitària (ADS) apícoles, o figura equivalent, per a la lluita contra la varroasi.
Tractaments quimioteràpics contra varroasi degudament autoritzats.
Tractaments contra varroasi i tractaments compatibles amb l'apicultura ecològica, degudament autoritzats.
Sobrealimentació de les arnes i renovació de cera.
Aquest ajut només es podrà concedir a aquells apicultors beneficiaris de les mesures 2 i/o 3 precedents, i sempre que es cobreixin les necessitats financeres per atendre les sol·licituds de les citades mesures.
Mètodes de lluita biològica: calderes, cerificadors solars, càmeres de desinfecció i aplicadors de gasos inerts.
Identificació d'arnes i quadres.
Adquisició, conservació i millora de mitjans de maneig de les arnes, excepte la maquinària destinada a línies contínues d'extracció automatitzada i a línies d'envasat de la mel i etiquetatge i l'adquisició de mitjans de transport (vehicles i remolcs).
En el cas de l'adquisició d'arnes per obtenir mels monoflorals, el nombre màxim d'arnes subvencionables serà del 15% del cens aprovat.
Millora i condicionament d'assentaments, camins i senders.
Assegurances de danys propis i responsabilitat civil.
Cria en comú de reines de races autòctones per a reposició de baixes.
Per aquesta línia d'actuació, en primer lloc s'atendran les necessitats financeres del concepte subvencionable d'assegurances de danys propis i responsabilitat civil, i els crèdits sobrants s'aplicaran a la resta de conceptes.
d) Mesures de suport als laboratoris d'anàlisi de la mel:
Contractació de serveis d'anàlisi de la mel per part de cooperatives o agrupacions de persones apicultores.
Promoció i creació de laboratoris de cooperatives o agrupacions de persones apicultores.
Adquisició d'aparells d'anàlisi i d'altre material per a anàlisi de la mel, per part de cooperatives o agrupacions de persones apicultores.